laion/Wikipedia-Exotic huggingface dataset:
גן טאיניצקי

גן טאיניצקי (ברוסית: Тайницкий сад) הוא פארק עירוני שנמצא בתוך חומות הקרמלין במוסקבה, שברוסיה. הפארק נקרא על שמו של מגדל טאיניסקאיה שבחומת הקרמלין, והוא חלק מהקרמלין שהוא אתר מורשת עולמית של אונסק"ו. בתקופת האימפריה הרוסית, במקום בו ניצב כיום הגן, ניצבה כנסיית סנט קונסטנטין וסנט הלנה (כנסייה שנבנתה בשלהי המאה ה-14). כמו כן ניצב במקום אסם שהיה שייך לקתדרלת הבשורה. בשנת 1898 הוקמה על גבעה באזור הוקמה אנדרטה לצאר אלכסנדר השני. בעקבות המהפכה הרוסית ב־1917 הכנסייה נהרסה על ידי הבולשביקים כחלק מאידאולוגיית האתאיזם המדיני שלהם; והאזור הפך לגן ציבורי. החלק העליון שלו, הגובל בכיכר איבנובסקאיה, מכונה הגן הציבורי הגדול קרמלין. הגן היה המקום של תוכנית הסובוטניק הראשונה (תוכנית העבודה בהתנדבות), בה השתתף לנין באופן רשמי. בגן מצוי עץ אלון בשם "קוסמוס", שניטע על ידי יורי גגרין ב־14 באפריל 1961, יומיים בלבד לאחר שובו מטיסת החלל ההיסטורית שלו. בין השנים 1995–1967 הייתה בגן אנדרטה ובה פסל ישוב של לנין, שהוקמה לציון 50 שנה למהפכת אוקטובר. הפסל הוסר בשנת 1995 והוא נמצא עכשיו במוזיאון גורקי לנינסקיי. חקירות ארכאולוגיות שבוצעו בגן בשנת 2007 חשפו את יסודות הבתים העתיקים והממצאים מימי הביניים. במהלך ביקור ממלכתי ברוסיה בשנת 2008 התגורר מנהיג לוב מועמר קדאפי באוהל שהוקם בגן טייניצקי. בשנת 2013 הוקם בגן מנחת מסוקים לשימושו של ולדימיר פוטין. הגן משמש את חיילי המשמר הנשיאותי של רוסיה באימוני הכושר שלהם, וכן בגן מצוייות האורוות של המשמר הנשיאותי. • A. Golyeva, The study of biogenic silica in animal dung deposits from the Moscow Kremlin, Russia, P 2 פצצות מתקופת מלחמת העולם השנייה התגלו בעבודות תחזוקה בגין טאיניצקי 2019 תצלומי הגן ראו ב"לקריאה נוספת", במאמרו של Golyeva. גן טאיניצקי משמש את המשמר הנשיאותי של רוסיה
יחסי ברזיל – דרום סודאן

יחסי ברזיל–דרום סודאן הם היחסים הדיפלומטיים הרשמיים שבין הרפובליקה הפדרלית של ברזיל לבין הרפובליקה של דרום סודאן. היחסים שבין ברזיל לדרום סודאן כוננו ב-9 ביולי 2011, יום קבלת העצמאות של המדינה מסודאן ובאותו היום בו הכירה ברזיל בעצמאותה של המדינה. ברזיל הצהירה כי כינון היחסים הדיפלומטיים עם המדינה בא במטרה לתמוך בפיתוח הכלכלי והחברתי של המדינה. ברזיל הייתה מעורבת בדרום סודאן עוד לפני הכרזת העצמאות של המדינה כאשר היא שלחה נציגים משקיפים למשאל העם על עצמאות המדינה. ב-13 ביולי 2011 השתתף נציג מדרום סודאן בוועידת האומות המאוחדות הראשונה שנערכה במדינה. כשנתיים לאחר מכן, ב-2013, הואמנה שגרירות ברזיל באדיס אבבה, בירת אתיופיה, על היחסים הדיפלומטיים בין ברזיל לדרום סודאן. דרום סודאן אינה מיוצגת בברזיל, הן בדרג השגרירות והן בדרג הקונסולרי. ברזיל אינה מיוצגת בדרום סודאן, הן בדרג השגרירות והן בדרג הקונסולרי. ברזיל האמינה את שגרירותה שבאדיס אבבה, בירת אתיופיה הסמוכה, על דרום סודאן. מדיה וקבצים בנושא יחסי ברזיל – דרום סודאן בוויקישיתוף REPUBLIC OF SOUTH SUDAN, אתר משרד החוץ הברזילאי Brasil anuncia relações diplomáticas com o Sudão do Sul, פולהה דה סאו פאולו, 9 ביולי 2011 Sudão do Sul, Embaixadas e Consulados estrangeiros no Brasil, אתר משרד החוץ הברזילאי REPRESENTATION OF BRAZIL IN SOUTH SUDAN, אתר משרד החוץ הברזילאי
יחסי זימבבואה–סרביה

יחסי זימבבואה–סרביה הם היחסים הדיפלומטיים הרשמיים שבין זימבבואה לבין סרביה. שתי המדינות חברות בארגון המדינות הבלתי-מזדהות. לזימבבואה יש שגרירות בבלגרד ולסרביה יש שגרירות בהארארה. שליט יוגוסלביה יוסיפ ברוז טיטו נפגש עם שליט זימבבואה רוברט מוגאבה נפגשו בהוואנה שבקובה בשנת 1979. כשטיטו נפטר בשנת 1980 מוגאבה ומשלחת מזימבבואה השתתפו בהלווייתו. בשנת 2014 מוגאבה הביע את רצונו הנלהב לחדש את היחסים בין המדינות. ביתו האישי של מוגאבה נבנה על ידי חברה סרבית. ערך זה הוא קצרמר בנושא יחסי חוץ ובנושא סרביה. אתם מוזמנים לתרום לוויקיפדיה ולהרחיב אותו.
ג'נט פילדינג

ג'נט פילדינג (באנגלית: Janet Fielding; נולדה בשם Janet Claire Mahoney, נולדה ב-9 בספטמבר 1953) היא שחקנית אוסטרלית. היא ידועה מתפקידה כטיגן ג'ובאנקה בסדרת המדע הבדיוני "דוקטור הו". פילדינג נולדה בבריזביין. אחרי ששהתה זמן מה באמריקה, היא למדה באוניברסיטת קווינסלנד והוציאה תואר באנגלית. היא תכננה במקור להיות עיתונאית וכתבת, אך החליטה לעבור לבריטניה ולהפוך לשחקנית. הופעתה הראשונה בטלוויזיה הבריטית הייתה בפרק של התוכנית "Hammer House of Horror" בשנת 1980. באותה שנה היא הוכרזה בתקשורת כמי שתגלם את המלווה הבאה של הדוקטור בתוכנית "דוקטור הו". בין השנים 1981 עד 1984, פילדינג גילמה את טיגן ג'ובאנקה, דיילת אוסטרלית ומלווה לדוקטור הרביעי (טום בייקר) והדוקטור החמישי (פיטר דייוויסון). בשנת 1985 גילמה את טיגן במערכון לצד הדוקטור השישי (קולין בייקר). היא הקריאה שורות בתור המלווה מל (בוני לנגפורד) באודישן של סילבסטר מקוי לתפקיד הדוקטור השביעי. בשנת 1991 עזבה את תחום המשחק והחלה לעבוד בארגון הבין-לאומי לנשים בטלוויזיה ובקולנוע. בזמן הזה היא גם הפכה לסוכנת שחקנים וייצגה את פול מקגאן כשהתקבל לתפקיד הדוקטור השמיני. מאז שעזבה את התפקיד, פילדינג לא הראתה נכונות לחזור ולגלם את טיגן אך היא חזרה למשחק ולתפקיד בשנת 2006, כשגילמה את הדיילת האוסטרלית במגוון תסכיתי אודיו בהפקת "ביג פיניש" שמבוססים על הסדרה ועל דמותה. שבה לגלם את טיגן ב"דוקטור הו" בספיישל "הכוח של הדוקטור", ששודר באוקטובר 2022. מדיה וקבצים בנושא ג'נט פילדינג בוויקישיתוף ג'נט פילדינג, במסד הנתונים הקולנועיים IMDb (באנגלית) ג'נט פילדינג, במסד הנתונים הקולנועיים KinoPoisk (ברוסית) ג'נט פילדינג, באתר MusicBrainz (באנגלית) "Company Director Selection Results". Jordan Watch. אורכב מ-המקור ב-25 באפריל 2012. נבדק ב-14 במרץ 2014. {{cite web}}: (עזרה) State Library of Queensland, www.slq.qld.gov.au (באנגלית) Mento, Charles. "A Fix with Sontarans". Doctor Who Reference Guide. נבדק ב-2007-02-28. "Exclusive First Look: Mel Leaving Scene - Doctor Who: Dragonfire - BBC". YouTube. 2008-07-04. נבדק ב-2014-03-04. "Janet Fielding - Biography (IMDb)". Janet Fielding Biography. נבדק ב-2011-11-27. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יחסי ארצות הברית – פיג'י

יחסי ארצות הברית–פיג'י הם היחסים הדיפלומטיים המלאים שבין הרפובליקה של איי פיג'י לבין ארצות הברית. ארצות הברית מפעילה שגרירות בסובה אשר אחראית גם ליחסים עם קיריבטי, נאורו, טונגה וטובאלו. פיג'י מפעילה שגרירות בוושינגטון די. סי. אשר אחראית בנוסף גם על היחסים עם קנדה ומקסיקו. בנוסף על כך, יש לפיג'י קונסוליות בדאלאס, שיקגו, סן פרנסיסקו ולוס אנג'לס. עד להפיכתה של פיג'י למושבה בריטית בשנת 1874 פעלה באיים קונסוליה אמריקנית. ארצות הברית הכירה בעצמאות פיג'י באוקטובר 1970 ובשנה שלאחר מכן נוסדו היחסים בין המדינות. במרץ 2005 ארצות הברית גינתה את פיג'י על האפליה הגזעית אשר לכאורה התקיימה בה, דבר שהוביל למתיחות בין המדינות. לאחר ההפיכה הצבאית שהתרחשה במדינה ב-2006 היחסים הידרדרו וארצות הברית השעתה את הסיוע הכספי למדינה. הממשל הצבאי שהוקם בדצמבר לא הוכר על ידי ארצות הברית. הנתק הוביל לשיפור יחסיה הדיפלומטיים של פיג'י עם מדינות אסיה כגון הרפובליקה העממית של סין וקוריאה הצפונית. היחסים המשיכו להידרדר עד הבחירות הדמוקרטיות הראשונות שנערכו בפיג'י בספטמבר 2014. מדיה וקבצים בנושא יחסי ארצות הברית – פיג'י בוויקישיתוף
יחסי סלובקיה–פולין

בין סלובקיה לבין פולין מתקיימים יחסים דיפלומטיים מלאים, כפי שהתקיימו עוד לפני פירוק צ'כוסלובקיה בשנת 1993. המדינות משתפות ביניהן פעולה בנושאים שונים, בין השאר מהעובדה ששתי המדינות חולקות גבול משותף שאורכו 539 ק"מ, ובתוקף היותן חברות באיחוד האירופי ובנאט"ו. לפולין שגרירות בברטיסלבה, ולסלובקיה שגרירות בוורשה וקונסוליה כללית בקרקוב. מדיה וקבצים בנושא יחסי סלובקיה–פולין בוויקישיתוף ערך זה הוא קצרמר בנושא סלובקיה ובנושא פולין. אתם מוזמנים לתרום לוויקיפדיה ולהרחיב אותו.
פתן שחור אדום-בטן

פתן שחור אדום-בטן (שם מדעי: Pseudechis porphyriacus) היא מין של נחש ארסי ממשפחת הפתניים. הוא מצוי רק בדרום אוסטרליה. המין התגלה על ידי ג'ורג' שו ב-1974 ושויך לסוג פתן אפעי בדומה לנחש מולגה, המזכיר במראהו את האפעה ממשפחת הצפעיים. נחש זה מגיע לאורך ממוצע של 1.25 מטרים אך יכול להגיע גם לאורך 2.55 מטרים. המשקל המקסימלי שנמדד למין זה הוא 10 ק"ג. הקשקשים שחורים והגחון והבטן צבועים בצהוב-ורוד ובקצוות אדומים עם רצועות מובלטות. הנחש יכול בדומה לקוברה לנפח את הצוואר אך לרוחב קצר בהרבה. תפוצת הנחש היא ביערות, סוואנות, ובערים בדרום אוסטרליה. הוא שוכן גם בקרבת מקווי מים כמו הבילבונג ומתחת בולי עצים גדולים. נחש זה מסוגל לשחות ביעילות. הוא מתרחק מאזורים מדבריים. הנחש ניזון בעיקר מצפרדעים אך מגוון ביונקים קטנים וזוחלים קטנים ממנו לרבות נחשים אחרים ולפעמים אף דגים בביצות. הוא גם יאכל ביצים חסרות הגנה. כמה מהנחשים מחכים ליצורים קטנים שיידרסו מתחת לכבישים ואז אוכלים אותם. הנחש נפגע מהפצת קרפדת הקנים הפולשת שבעלת רעל בעורה. פתנים רבים נהרגו לאחר שבלעו קרפדות. הארס של הנחש בעל נוירוטוקסין הפוגע בקרישת הדם ופעילות הלב ויכול להרוג מהר. עם זאת הנחש לא מזריק כמות גבוהה של ארס בכל מנה, רק 37 מ"ל ארס בכל מנה כשהשיא הוא 94 מ"ל. בין 2005 ל-2015 נחש זה היה אחראי ל-16% מהכשות הנחשים באוסטרליה אך ללא מקרי מוות. הוא הרבה פחות קטלני ממיני הטאיפן והפתן החום ביבשת. מדיה וקבצים בנושא פתן שחור אדום-בטן בוויקישיתוף פתן שחור אדום-בטן, באתר ITIS (באנגלית) פתן שחור אדום-בטן, באתר NCBI (באנגלית) פתן שחור אדום-בטן, באתר Animal Diversity Web (באנגלית) פתן שחור אדום-בטן, באתר האנציקלופדיה של החיים (באנגלית) פתן שחור אדום-בטן, באתר GBIF (באנגלית) פתן שחור אדום-בטן באתר הרשימה האדומה של IUCN
יחסי סלובקיה–סרביה

בין סלובקיה לבין סרביה מתקיימים יחסים דיפלומטיים מלאים מאז פירוק צ'כוסלובקיה בשנת 1993. לסרביה שגרירות בברטיסלבה. לסלובקיה יש שגרירות בבלגרד. סלובקיה היא אחת החברות היחידות באיחוד האירופי ובנאט"ו אשר אינה מכירה בעצמאותה של קוסובו מסרביה. בשנת 2015, סלובקיה הצביעה נגד קבלת קוסובו לארגון אונסק"ו. מדיה וקבצים בנושא יחסי סלובקיה–סרביה בוויקישיתוף ערך זה הוא קצרמר בנושא יחסי חוץ ובנושא סלובקיה. אתם מוזמנים לתרום לוויקיפדיה ולהרחיב אותו.
פרץ

האם התכוונתם ל... פרץ וזרח – בני יהודה ותמר בתנ"ך שם משפחה שם המשפחה פֶּרֶץ הוא אחד משמות משפחה יהודיים הנפוצים ביותר בקרב יהדות ספרד (מופיע גם אצל חלק מהאשכנזים שעיברתו משם משפחה לועזי דומה) ובפרט בישראל, וכן בקרב הספרדים הלא-יהודיים (בגרסתו: Pérez). אצל היהודים השם מפורש כ-"בן פרץ" ואילו אצל הספרדים כ-"בן פדרו" או "בן פטר". סברה לתפוצתו של השם בקרב היהודים הספרדים היא שהרבה מהיהודים אימצו את השם משכניהם הספרדים (בתקופת המאה ה-14) כדי להשתלב בקרב הגויים, עם שם בעל משמעות סמויה בעברית. בישראל זהו שם המשפחה הרביעי בשכיחותו, אחרי כהן, לוי ומזרחי. פוליטיקאים: יאיר פרץ – חבר הכנסת מטעם מפלגת ש"ס יהושע פרץ – מנהיג פועלים ישראלי יצחק פרץ (חבר הכנסת) – חבר הכנסת מטעם הליכוד, רפ"י והמערך עמיר פרץ – שר וחבר הכנסת, כיהן בעבר כשר הביטחון רפי פרץ – שר לענייני ירושלים ומורשת וחבר הכנסת, לשעבר הרב הראשי לצה"ל יעקב פרץ – ראש עיריית קריית אתא זמרים ומוזיקאים: יוסף פרץ – ראש עיריית טבריה אמנים, אנשי מדע ורוח: אבנר פרץ – חוקר ספרות הלאדינו אהרן פרץ (רופא) – גינקולוג ישראלי אייל פרץ – מייסד עמותת ארקאדאש - קהילת יוצאי טורקיה בישראל אסתר פרץ-ארד – ציירת ופסלת ישראלית דביר פרץ – שחקן ומאמן להתנהגות מקדמת. יוסי פרץ – זמר ישראלי י"ל פרץ – סופר יידי ועברי יצחק פרץ (בלשן) – בלשן ישראלי לאה פרץ – מרצה לעיצוב אופנה ואוצרת ליסה פרץ – עיתונאית ישראלית מרטין פרץ – עיתונאי, עורך עיתונות ומו"ל יהודי אמריקאי מרים פרץ – אשת חינוך ישראלית, מרצה בקרב בני נוער וחיילי צה"ל פסקל פרץ-רובין – בשלנית ועיתונאית בתחום המזון רפי פרץ (צייר) – צייר ישראלי אבי פרץ (זמר) – זמר ישראל קובי פרץ – זמר ישראלי אוהד פרץ – זמר ישראלי איתן פרץ – פזמונאי ישראלי דויד פרץ – מוזיקאי ישראלי משה פרץ – זמר ישראלי מני פרץ – זמר ישראלי רון פרץ – זמרת ישראלית מדענים ורופאים אהרן פרץ (רופא) – גינקולוג, ומייסד ומנהל מחלקת הנשים והיולדות בבית החולים רמב"ם בחיפה תמר פרץ – רופאה וחוקרת ישראלית רבנים: אהרן פרץ – רב ראשי בג'רבה שבתוניסיה, מקובל, בלשן ומשורר רבנו פרץ – מבעלי התוספות פרץ הכהן – חכם ספרדי מהמאה ה-14 הרב יצחק חיים פרץ – חבר הכנסת מטעם ש"ס ורב העיר רעננה הרב נסים פרץ - מקובל, עמד בראש מוסדות בית אל בבני ברק אישי צבא: ניסים פרץ – תת-אלוף בצה"ל, ואחר כך מנכ"ל חברת "נתיבי ישראל" ספורטאים: אבי פרץ (כדורגלן) – שוער כדורגל ישראלי דור פרץ – כדורגלן ישראלי דניאל פרץ (2000) – שוער כדורגל ישראלי ויקטור פרץ – מתאגרף תוניסאי יהודי, אלוף העולם במשקל זבוב בשנים 1931–1932 ויקי פרץ – כדורגלן ומאמן כדורגל ישראלי עומר פרץ – חלוץ כדורגל ישראלי ריף פרץ – כדורגלן ישראלי המשחק בקבוצת שמשון תל אביב שונות הסער והפרץ (בגרמנית: Sturm und Drang) – תנועה ספרותית, פילוסופית ואמנותית גרמנית מהמחצית השנייה של המאה ה-18 פרס אישים ששמם הפרטי הוא פרץ אמיר אלון, למ"ס: אלה שמות המשפחה הנפוצים בישראל, באתר ynet, 4 בפברואר 2019
חצי מרתון ולנסיה

חצי מרתון ולנסיה (בספרדית: Medio Maratón de Valencia) היא תחרות ריצה שנתית למרחק של חצי מרתון (21.1 ק"מ) המתקיימת בולנסיה, ספרד. התחרות מאורגנת על ידי מועדון הספורט S.D. Correcaminos האחראי גם לארגון מרתון ולנסיה. במהלך השנים נקבעו בריצה מספר שיאי עולם. האירוע התקיים לראשונה בשנת 1991 כריצת 20 ק"מ והמשייך להתקיים בממסגרת זאת עד לשנת 2005. החל משנת 2006 הוגדל המרחק לחצי מרתון. השינוי הוביל לעלייה גדולה במספר המתחרים ובאיכות התוצאות. בשנת 2013 סיימו את הריצה מספר שיא של 9328 מתוך כ-10,300 שהחלו אותה. בשנת 2017 קבעה הרצה הקנייתית ג'וסלין ג'פקוסגיי שיא עולם לנשים כשקבעה זמן של 1:04:51 שעות. בשנת 2018 קבע הרץ הקנייתי אברהם קיפטום בריצה שיא עולם חדש, 58:18 דקות. שנה לאחר מכן נשבר השיא בחצי מרתון קופנהגן על ידי ג'פרי קומווארור, שהוריד 17 שניות מהשיא הקודם. הרשימה מתייחסת רק לשנים 2006 והלאה, בהן התקיימה התחרות במתכונת של חצי מרתון אתר האינטרנט הרשמי של חצי מרתון ולנסיה La media maratón bate dos de sus tres récords, Elamundo, 20 October 2013 (בספרדית) אחרי 8 שנים: נשבר שיא העולם בחצי מרתון לגברים, שוונג, 29 באוקטובר 2018 Geoffrey Kamworor Shatters Half Marathon World Record in Copenhagen, Runners World, 15 September 2019
זיון

האם התכוונתם ל... זיון - כינוי ליחסי מין בסלנג, בעקבות המילה זין זיון - חימוש זיון - קישוט אותיות של כתב סת"ם זיון בטון – חיזוק בטון ציון - כינוי לארץ ישראל וירושלים אשר מבוטא באנגלית "זַיוֹן" פארק לאומי ציון – פארק לאומי ביוטה, ארצות הברית ששמו מבוטא "זַיוֹן" זון – נגן מוזיקה נייד של מיקרוסופט
עמוד הגרנד ארמה

עמוד הגרנד ארמה (בצרפתית: Colonne de la grande Armée, לעיתים מכונה גם "עמוד נפוליאון") היא אנדרטה בסגנון הסדר הקורינתי בגובה 53 מטרים ליד בולון-סור-מר, פה-דה-קאלה, צרפת. העמוד תוכנן בתחילה על מנת להנציח את הצלחת הפלישה לאנגליה, פלישה שמעולם לא התרחשה. אחר כך הוסב על מנת להנציח את התארגנות הגרנד ארמה במחנה בולון (אז עדיין תוכנן הכוח לפלוש לאנגליה, לכן התארגן בסמוך לתעלת למאנש). העמוד החל להיבנות ב-18 בברימר שנת 13 ללוח השנה המהפכני בצרפת (9 בנובמבר 1799). הכסף נאסף מקרב חיילי הצבא, כאשר חיילים פשוטים תרמו מחצית שכר יום עבודה בחודש וקצינים שכר יום עבודה בחודש. אולם בניית העמוד נעצרה ב-1811, כאשר הכסף שנאסף תם ואף נצבר חוב. עם תחילת הרסטורציה הצרפתית, הותך הבדיל ששימש לבסיס העמוד על מנת לצקת את פסלו של אנרי הרביעי בפון נף. בניית העמוד שבה ב-1819, במימון משרד הפנים, ובראשו הוצב הפלר דה ליס עם כתר מלכות. לאחר מהפכת יולי 1830, הוחלף הפלר דה ליס בכוכבים. ב-1838 הוחלט להשלים את מלאכת הקמת העמוד, וניתנה הוראה לצקת את פסלו של נפוליאון על מנת להציבו בראש העמוד. העמוד נמסר על ידי המשמר הלאומי לידי מרשל ז'אן-דה-דייה סו. ב-1840 ניסה לואי-נפוליאון (לימים נפוליאון השלישי) לבצע הפיכה, יחד עם כח קטן מתומכיו עגן לחופי בולון-סור-מר, הכוח התבצר בשטח סביב העמוד. אולם הכח הונס אל החוף שם נעצר לואי-נפוליאון. באותה שנה הושלמה יציקת פסלו של נפוליאון, בזמן להגעת אפרו של נפוליאון לקבורה בארמון האינוואליד. הפסל הוצג לחופי הסן, וב-21 ביולי 1841 החלו בהבאת הפסל מפריז אל בולון-סור-מר. ב-15 באוגוסט 1841 הוצב הפסל בידי אחיינו של נפוליאון, לואי-נפוליאון, לעיני קהל של כ-50,000 איש, בתוכם חיילים רבים ששירתו בגרנד-ארמה. הפאנץ' ציין כי בטעות או בכוונה מוקם הפסל בגבו לאנגליה, ועל כך כתב: Upon its lofty column's stand, Napoleon takes his place; His back still turned upon that land That never saw his face. — הפאנץ', 28 באוגוסט 1841‏ . על אף שהעמוד שרד ללא פגע את מלחמת העולם הראשונה, הוא ניזוק קשות במלחמת העולם השנייה. השטח סביב העמוד הוסב לבית קברות להרוגי הצי הגרמני, ביניהם בנו של קרל דניץ, מפקד הצי. לאחר המלחמה שוקם העמוד, הפסל שבראשו הוחלף בפסל בגובה 4.75 מטרים. העמוד המשוקם והפסל החדש נחנכו ב-24 ביוני 1962, בנוכחות שארל דה גול וקהל רב. ב-1999 ושוב ב-2002 ניזוק העמוד ממכת ברק, אולם העמוד שוקם. לצד העמוד שוכן מוזיאון ובו הפסל משנת 1841, לאחר שיחזור. מדיה וקבצים בנושא עמוד הגרנד ארמה בוויקישיתוף Albert Guerard, Napoleon III A Great Life In Brief, Alfred A. Knopf, 1955 העיתון בפרויקט גוטנברג
פתן קולט

פתן קולט (שם מדעי: Pseudechis colletti) היא מין של נחש ארסי ממשפחת הפתניים החי באוסטרליה. הוא קרוי על שם החוקר הנורווגי רוברט קולט (אנ'). בעבר נחשב לנחש בעל סכנה בינונית אך כיום הוא נחשב לנחש ה-19 בארסיותו בעולם. נחש זה הוא קרובו של פתן שחור אדום-בטן ובעבר סווג כתת-מין של פתן שחור פפואני החי בגינאה החדשה אך הופרד ממנו ב-1902 בידי החוקר הבלגי ג'ורג' אלברט בולנג'ר (אנ'). הוא מגיע לאורך של 1.8-2.6 מטר ובעל קשקשים אפורים כהים עם פסים בהירים בצבע צהוב-שמנת עד ורוד לאורך הגב והבטן צהובה עד כתומה. הנחש חי בעיקר בקווינסלנד באזורים יבשים אך לעיתים מגיע למגורי האדם. הנחש פעיל במשך היום וניזון מזוחלים אחרים, דו-חיים ומיונקים ואף מקניבליות. הארס של הנחש יכול לגרום למוות תוך כמה שעות. הוא גורם להקאות, שלשולים, כאבי בטן חזקים, כאבי ראש, קרישת דם ולבסוף לאי ספיקת כליות או לתמס שריר. עם זאת ישנו נסיוב לארס היכול להציל את המוכשים בזמן. מדיה וקבצים בנושא פתן קולט בוויקישיתוף פתן קולט, באתר ITIS (באנגלית) פתן קולט, באתר NCBI (באנגלית) פתן קולט, באתר Animal Diversity Web (באנגלית) פתן קולט, באתר האנציקלופדיה של החיים (באנגלית) פתן קולט, באתר GBIF (באנגלית) פתן קולט באתר הרשימה האדומה של IUCN
יחידת עילית (ספר)

יחידת עילית (בפורטוגזית: Elite da Tropa) הוא ספר ברזילאי, שנכתב על ידי קציני המשטרה לשעבר אנדרה בטיסטה ורודריגו פימנטל יחד עם לואיס אדוארדו סוארס. הוא פורסם לראשונה בשנת 2006. הספר עובד לסרט המצליח יחידת עילית. ספר זה מגולל על סמך עובדות אמיתיות את סיפורו של הגדוד המשטרתי למבצעים מיוחדים (Batalhão de Operações Policiais Especiais, BOPE), הנחשב לחוליית עילית במשטרה הצבאית של ריו דה ז'ניירו. הספר מציג את הקצינים מ-BOPE ככוח מושחת ואלים באופן קיצוני. ספר זה מתאר גם את התוכנית להתנקש בחייו של לאונל בריזולה, מושל ריו דה ז'ניירו. יחידת עילית, באתר OCLC (באנגלית) "IPS – BRAZIL: Book Takes Dark Journey into World of Police Corruption | Inter Press Service". Ipsnews.net. 2006-07-27. נבדק ב-2013-11-17. Brazil Today: An Encyclopedia of Life in the Republic: An Encyclopedia of ... - John J. Crocitti, Monique Vallance - Google Books. Books.google.co.uk. 2011-12-31. נבדק ב-2013-11-17. ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
Base Léonore

מאגר המידע Base Léonore הוא מאגר מידע אינטרנטי צרפתי הכולל את רשימת האנשים שקיבלו את עיטור לגיון הכבוד. המאגר מכיל את שמות האנשים שקיבלו את העיטור מאז הקמת הלגיון ב-1802, ונפטרו קודם לשנת 1977. נכון לשנת 2014, מכיל המאגר 390,000 שמות. המאגר מטבע הדברים אינו שלם, לאחר שרישומים רבים הושמדו במהלך תקופת הרסטורציה, מהפכת יולי 1830 והקומונה הפריזאית. מאגר המידע מנוהל תחת הארכיון הלאומי, ורק חלק מן המידע נגיש און-ליין. מידע שאינו נגיש באמצעות רשת האינטרנט, ניתן לקבלו לאחר בקשה מיוחדת. אתר האינטרנט הרשמי של Base Léonore (בצרפתית) אתר האינטרנט הרשמי של Base Léonore (בצרפתית) Présentation de la base de données Léonore (Légion d'honneur), http://www.culture.gouv.fr Léonore
לידה (סרט)

לידה (באנגלית: Reborn) הוא סרט קולנוע ישראלי משנת 2019 והחלק השלישי ב"טרילוגיה על אהבה" שכתב, ביים וערך ירון שני. הסרט הוקרן בבכורה עולמית בפסטיבל בוסאן ובבכורה ארצית בפסטיבל חיפה, בו זכה בשלושה פרסים עבור הסרט הטוב ביותר (ביחד עם "אפריקה"), השחקנית הטובה ביותר (שהוענק במשותף לשלוש השחקניות הראשיות) והצילום הטוב ביותר. אביגיל (סתיו אלמגור) עוברת טיפולי פוריות וניצבת חסרת אונים בין בעלה הכוחני ובתה המורדת. היא פוגשת שתי אחיות החולקות מערכת יחסים מורכבת: יעל (אורי שני) מלווה נשים ללידה, שטראומת הנטישה של אמה מונעת ממנה להפוך לאם; נעמה (לאה טוניק) המאבדת אחיזה בחייה כאשר אביה המאמץ מתאשפז במוסד סיעודי. ירון שני עובד עם צוות שחקנים-לא-מקצועיים (Non-Actors) אשר אינם מקבלים תסריט ומאלתרים את הסצנות שלהם במקום. הצילומים בסרט נעשו בטייק אחד וללא חזרות. פרס השחקנית הטובה ביותר בפסטיבל הסרטים הבינלאומי חיפה הוענק במשותף לשלוש השחקניות הראשיות - סתיו אלמגור, אורי שני ולאה טוניק. הסרט הוא קופרודוקציה ישראלית-גרמנית שהופקה על ידי נעמי לבארי וסער יוגב מחברת בלאק שיפ בשיתוף עם מייקל רוטר מחברת The post republic. הסרט יצא בתמיכת קרן הקולנוע הישראלי, קרן גשר לקולנוע רב תרבותי, ARTE ,yes ו-מועצת הפיס לתרבות ולאמנות. הוא מופץ על ידי חברת Alpha Violet. לידה, ברשת החברתית פייסבוק "לידה", במסד הנתונים הקולנועיים IMDb (באנגלית) "לידה", באתר Rotten Tomatoes (באנגלית) "לידה", באתר אידיבי "לידה", במסד הנתונים הקולנועיים KinoPoisk (ברוסית) לידה, באתר "סרט", פורטל הסרטים הישראלי לידה, קדימון הסרט באתר יוטיוב (אורך: 2:13) ביקורות נירית אנדרמן, זה לא יהיה מפתיע אם הוא יקבל את פרס הסרט הטוב ביותר בפסטיבל, באתר הארץ, 17 באוקטובר 2019 עופר ליברגל, פסטיבל חיפה 2019: "לידה", "נתראה בשמחות", "לכוכבים", "אנדרגראונד בלט", "קויה נוי", באתר סריטה, ‏17 באוקטובר 2019 אמיר בוגן, המרגלת שכבשה את פסטיבל חיפה, והקולנוע המקומי שלא המריא, באתר ynet, 17 באוקטבור 2019 ראיונות רון פוגל, ‏בימוי הסרט היה כמו לידה עבורי: ראיון עם ירון שני על לידה, באתר "סרט", 16 באוקטובר 2019 Love Trilogy: Reborn, The 24th Busan International Film Festival (באנגלית)(הקישור אינו פעיל) לידה, באתר פסטיבל הסרטים הבינלאומי חיפה, ‏ספטמבר 2019 (ארכיון) אינה טוקר, "אפריקה" ו"לידה" חולקים את הפרס הראשון בפסטיבל חיפה, באתר ynet, 19 באוקטובר 2019 Reborn, UK Jewish Film Festival (באנגלית)
מהפכת החרציות

מהפכת החרציות (בהונגרית: Őszirózsás forradalom) הייתה מהפכה בהנהגתו של הרוזן מיהאי קארואי, לאחר תום מלחמת העולם הראשונה. המהפכה הובילה להיפרדותה של הונגריה מהאימפריה האוסטרו-הונגרית, ולהקמת המדינה קצרת הימים הרפובליקה ההונגרית הראשונה. שמה של המהפכה בא לה מהשימוש בחרציות כסימן תמיכה במועצת העם ההונגרית ובקארוי. ב-31 באוקטובר 1918, בהנהגתו של קארוי, החלו ההמונים, יחד עם חיילים רבים, להשתלט על מבני ציבור בעיר בודפשט. ראש הממשלה שנדור וקרלה (Sándor Wekerle) פרש מתפקידו, וראש הממשלה הקודם אישטוון טיסה נהרג. בסוף היום, הכיר קרל הראשון בקארוי כראש ממשלת הונגריה החדש. לאחר מכן ביטל קארוי את הסכם הפשרה האוסטרו-הונגרי של 1867, כך שלמעשה הפכה הונגריה למדינה עצמאית. ב-13 בנובמבר 1918 הכיר קרל הראשון בעצמאותה של הונגריה, וב-16 בנובמבר הכריז קארוי על הקמת הרפובליקה כשהוא נשיאה. הרפובליקה לא האריכה ימים, וב-21 מרץ 1919 התבצעה במדינה הפיכה קומוניסטית. לאחריה הוקמה הרפובליקה הסובייטית ההונגרית, שאף היא לא האריכה ימים. מדיה וקבצים בנושא מהפכת החרציות בוויקישיתוף ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
יחסי אלבניה–סלובניה

יחסי אלבניה–סלובניה מתייחסים ליחסים הדו-צדדיים של אלבניה וסלובניה. לאלבניה שגרירות בליובליאנה ולסלובניה שגרירות בטירנה. שתי המדינות כוננו יחסים דיפלומטיים ב-9 במרץ 1992, בעקבות הכרזת העצמאות הסלובנית בשנת 1991. בין שתי המדינות מתנהלים קשרים מצוינים, הכוללים פגישות רמות דרג, ושיתוף פעולה במגוון תחומים, בין השאר בתחומי הביטחון, הכלכלה, החינוך והתרבות. שתי המדינות חברות בארגון האמנה הצפונית האטלנטית (נאט"ו) והארגון לביטחון ולשיתוף פעולה באירופה. כחברה באיחוד האירופי, סלובניה תומכת בשילוב אלבניה בגוש האירו. בסלובניה יש קהילה אלבנית גדולה, שהיגרה אליה במהלך שנות ה-90. http://www.ambasadat.gov.al/slovenia/en/bilateral-relations
תנוחות גוף

האדם מסוגל לייצב את גופו במספר רב של תנוחות גוף שונות. לתנוחות שימושים שונים. ערך מורחב – ישיבה (תנוחה) הישיבה מוגדרת כאשר חלק ממשקל הגוף עובר מסמיכה על הרגליים אל הישבן והירכיים. הישבן מונח על גבי משטח ישר במידה כלשהי, כך שרגלי האדם נחות יחסית. לרוב ישיבה תתבצע על כסא, ספסל או חפץ אחר מוגבה. לרוב, לכיסאות נוסף משענת, דבר המאפשר מנוחה גם לגב האדם. הישיבה היא תנוחת עבודה נפוצה, כאשר עבודות משרדיות רבות מבוצעות בישיבה. ערך מורחב – עמידה כאשר האדם עומד, גופו נמצא במצב מאונך, כאשר משקל הגוף נתמך על ידי הרגליים. בניגוד לתפיסה המקובלת שהאדם לא זז בעת שהוא עומד, אמצעים מודרניים מראים כי למעשה האדם מתנועע קדימה ואחורה, כמטוטלת, על מנת להתייצב. על אף שעמידה איננה מסוכנת, הרי שעמידה במשך זמן ארוך עלולה לעיתים לפגוע בגוף האדם. כריעה מתוארת כאשר הרגליים מכופפות לאחור, ומשקל האדם מונח על ברכיו. הכריעה משמשת בתרבויות רבות כסמל לכניעה. לכריעה מספר וריאציות: כאשר גוף האדם זקוף, למעט ברכיו המכופפות, או כאשר האדם יושב על כפות רגליו (תנוחת הסיזה היפנית). כמו כן קיימת כריעה על ברך אחת, כאשר ברך אחת נוגעת בקרקע, ואילו הרגל השנייה בזווית 90 מעלות ביחס לקרקע כשכף הרגל נוגעת בקרקע. עמידה על ארבע היא המצב הסטטי של זחילה, כאשר משקל האדם מפוזר בין ארבעת הגפיים. ערך מורחב – שכיבה בשכיבה, גוף האדם כולו במצב אופקי, כך שהגוף כולו נוגע במשטח שמתחתיו. השכיבה היא התנוחה הנפוצה בעת שינה ומנוחה. קיימות מספר וריאציות לשכיבה: שכיבה על הגב, הבטן או הצדדים, או בתנוחת עובר כשרגלי האדם מקופלות לעבר ראשו. תנועת בעלי חיים ביבשה ארגונומיה מדיה וקבצים בנושא תנוחות גוף בוויקישיתוף
יחסי אלבניה–הוותיקן

יחסי אלבניה–הכס הקדוש הם היחסים הנוכחיים וההיסטוריים של אלבניה ושל הכס הקדוש. לכס הקדוש יש נונציו באלבניה, אשר מייצג מבחינה מדינית את הכס הקדוש. הנציג באופן רשמי מכונה בשם "נונציו אפוסטולי לאלבניה', ויש לו מעמד שגריר. ההיסטוריה של היחסים בין המדינות, החלה בימי הביניים, כאשר סקנדרבג הפך למפקד העליון של כוחות הצלבנים של האפיפיור פיוס השני. מאוחר יותר, ג'ובאני פרנצ'סקו אלבני הפך לאפיפיור בין השנים 1700–1721. הוא נולד למשפחה אלבנית ממוצא אצילי. הנונציו האפיפיורי באלבניה התחיל בתור משלחת לאלבניה על ידי האפיפיור בנדיקטוס החמישה עשר, ב-12 בנובמבר 1920, והועלתה בדרגה עד לקבלת דרג דיפלומטי של נונציו על ידי האפיפיור יוחנן פאולוס השני ב-16 בינואר 1991. שגריר הוותיקן הנוכחי לאלבניה הוא צ'ארלס ג'ון בראון, אשר מונה על ידי האפיפיור פרנציסקוס ב-9 במרץ 2017. מדיה וקבצים בנושא יחסי אלבניה–הוותיקן בוויקישיתוף